DA Den Europæiske Unions Tidende C 146/30

INFORMATIONSNOTAT — OFFENTLIG HØRING

Geografiske betegnelser fra Ukraine

2010/C 146/11

Som led i de igangværende forhandlinger om indgåelse af en frihandelsaftale med Ukraine føres der drøftelser om beskyttelse i EU af de betegnelser, der er anført nedenfor og registreret i Ukraine under »Law No. 752-XIV on the Protection of Rights to Indication of Origin of Goods« som geografiske betegnelser.

Kommissionen opfordrer alle medlemsstater, tredjelande eller fysiske eller juridiske personer, der har bopæl eller er etableret i en medlemsstat eller et tredjeland, til at rejse indsigelse mod en sådan beskyttelse ved at fremsende en behørigt begrundet erklæring.

Indsigelserne skal være Kommissionen i hænde senest to måneder efter datoen for dette notats offentliggørelse. Indsigelserne sendes til følgende e-mailadresse: AGRI-B3-GI@ec.europa.eu

Indsigelserne behandles kun, hvis de modtages inden for ovennævnte tidsfrist, og hvis de viser, at beskyttelsen af den foreslåede betegnelse vil:

1) kollidere med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse

2) være enslydende eller delvis enslydende med en betegnelse, der allerede er beskyttet i Den Europæiske Union i henhold til Rådets forordning (EF) nr. 1234/2007 (1) om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen, i hvilken der er indarbejdet en fællesmarkedsordning for vin) og Europa-Parlamentets og Rådets forordning (EF) nr. 110/2008 (2) om definition, betegnelse, præsentation og mærkning af samt beskyttelse af geografiske betegnelser for spiritus, eller indeholdt i de aftaler, som Fællesskabet har indgået med et af følgende lande: — Republikken Albanien (Rådets afgørelse 2006/580/EF (3) af 12. juni 2006 om undertegnelse og indgåelse af interimsaftalen om handel og handelsanliggender mellem Det Europæiske Fællesskab på den ene side og Republikken Albanien på den anden side (protokol 3 om gensidige præferencehandelsindrømmelser for visse vine og om gensidig anerkendelse, beskyttelse og kontrol af betegnelser for vin, spiritus og aromatiserede drikkevarer) — Australien (Rådets afgørelse 94/184/EF (4) af 24. januar 1994 om indgåelse af en aftale mellem Det Europæiske Fællesskab og Australien om handel med vin) — Bosnien-Hercegovina (Rådets afgørelse 2008/474/EF (5) af 16. juni 2008 om undertegnelse og indgåelse af interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender — protokol 7) — Canada (Rådets afgørelse 2004/91/EF (6) af 30. juli 2003 om indgåelse af en aftale mellem Det Europæiske Fællesskab og Canada om handel med vin og spiritus) — Republikken Chile (Rådets afgørelse 2002/979/EF (7) af 18. november 2002 om undertegnelse af og midlertidig anvendelse af visse bestemmelser i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side) — Kroatien (Rådets afgørelse 2001/918/EF (8) af 3. december 2001 om indgåelse af en tillægsprotokol om tilpasning af handelsaspekterne i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer) — Den Tidligere Jugoslaviske Republik Makedonien (Rådets afgørelse 2001/916/EF (9) af 3. december 2001 om indgåelse af en tillægsprotokol om tilpasning af handelsaspekterne i stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer) — Mexico (Rådets afgørelse 97/361/EF (10) af 27. maj 1997 om indgåelse af en aftale mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren) — Montenegro (Rådets afgørelse 2007/855/EF (11) af 15. oktober 2007 om undertegnelse og indgåelse af interimsaftalen om handel og handelsanliggender mellem Det Europæiske Fællesskab på den ene side og Republikken Montenegro på den anden side) — Sydafrika (Rådets afgørelse 2002/51/EF (12) af 21. januar 2002 om indgåelse af aftalen mellem Det Europæiske Fællesskab og Republikken Sydafrika om handel med vin — og Rådets afgørelse 2002/52/EF (13) af 21. januar 2002 om indgåelse af aftalen mellem Det Europæiske Fællesskab og Republikken Sydafrika om handel med spiritus) — Schweiz (Rådets og Kommissionens afgørelse 2002/309/EF (14), Euratom, af 4. april 2002 for så vidt angår aftalen om videnskabeligt og teknologisk samarbejde, om indgåelse af syv aftaler med Det Schweiziske Forbund, særlig aftalen mellem Det Europæiske Fællesskab og Det Schweiziske Forbund om handel med landbrugsprodukter — bilag 7) — Amerikas Forenede Stater (Rådets afgørelse 2006/232/EF (15) af 20. december 2005 om indgåelse af en aftale mellem Det Europæiske Fællesskab og Amerikas Forenede Stater om handel med vin).

3) kunne vildlede forbrugerne med hensyn til produktets virkelige oprindelse i betragtning af et varemærkes anseelse og omdømme og varigheden af dets anvendelse

4) skade en helt eller delvis enslydende betegnelse eller et varemærke eller produkter, som lovligt har været markedsført i mindst de seneste fem år forud for datoen for dette notats offentliggørelse

5) eller hvis de viser forhold, hvoraf det kan sluttes, at den betegnelse, der ønskes registreret, er en artsbetegnelse.

Ovennævnte kriterier vil blive vurderet i forhold til Den Europæiske Unions område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet. Den eventuelle beskyttelse af disse betegnelser afhænger af, om Den Europæiske Union afslutter disse forhandlinger, og at de udmunder i en senere retsakt.

Liste over geografiske betegnelser for landbrugsprodukter og fødevarer (16)

Produktets kategori Det navn, der er registreret i Ukraine Navnet som det skrives med latinske bogstaver Vin Сонячна Долина Soniachna Dolyna (Soniachna Dolina) Vin Новий Свiт Novyj Svit (Novy Svet)

(1) EUT L 299 af 16.11.2007, s. 1.

(2) EUT L 36 af 13.2.2008, s. 16.

(3) EUT L 239 af 1.9.2006, s. 1.

(4) EFT L 86 af 31.3.1994, s. 1.

(5) EUT L 169 af 30.6.2008, s. 10.

(6) EUT L 35 af 6.2.2004, s. 1.

(7) EFT L 352 af 30.12.2002, s. 1.

(8) EFT L 342 af 27.12.2001, s. 42.

(9) EFT L 342 af 27.12.2001, s. 6.

(10) EFT L 152 af 11.6.1997, s. 15.

(11) EUT L 345 af 28.12.2007, s. 1.

(12) EFT L 28 af 30.1.2002, s. 3.

(13) EFT L 28 af 30.1.2002, s. 112.

(14) EFT L 114 af 30.4.2002, s. 1:

(15) EFT L 87 af 24.3.2006, s. 1.

(16) Liste, som de ukrainske myndigheder har fremlagt under de igangværende forhandlinger. Uddrag fra det ukrainske register over geografiske betegnelser, Law No 752-XIV on the Protection of Rights to Indication of Origin of Goods af 16. juni 1999 (http://www.sdip.gov.ua).